**Бердәм республика имтиханына әзерлек**

(Татар мәктәпләре өчен)

**1 нче вариант**

**1 нче өлеш**

***Әлеге өлештәге биремнәрне (А1-А30) үтәгәндә, 1 нче номерлы җавап бланкында эшләнә торган биремнән аста урнашкан, дөрес дип табылган җавап шакмагына "х" билгесе куегыз.***

**А1** . Кайсы җөмләдә *көмеш* сүзе туры мәгънәдә кулланылган?

1) Кырлар өстендә, күзне камаштырып, язгы карның көмеш бизәге балкып тора.

2) Чүмәләләр көмеш җәймә бөркәнеп йокыга талганнар.

3) Байлар элек алтын кашыктан ашамаганнар, көмеш кашык тотканнар.

4) Сүзең көмеш булса да, дәшми торуың алтын. (Мәкаль)

**А2**. Ш зат, берлек санда, барлыкта, уртаклык юнәлешендә килгән хикәя фигыль кулланылган җөмләне күрсәтегез.

1) Бабайдан ишеткәннәр шул ук сәгатьтә командирга җиткерелде.

2) Унике яшенә җиткәндә, Әбүгалисина инде бик күпне белүче гыйлем иясе булып җитешә.

3) Безнең якларның һавасы да йомшак, кышлары чамасыз салкын түгел, җәйләре дә түзә алмаслык эссе булмый.

4) Табигатьне саклау – ул бары тик агачларны саклау гына түгел.

**АЗ.** Татар теленең орфоэпик нормасына туры килмәгән сүз кулланылган җөмләне күрсәтегез.

1) Ильяс әтисен дә, абыйсын да шулай сөйләүләр буенча гына белә.

2)Аннан сың Габдулла соравы буенча ул аңа иске кара тактаны бирергә һәм, кирәк булганда, ярымшарлар картасын биреп торырга вәгъдә итте.

3) - Теге чакта, аягыңа пыяла кадалгач, кем апкайтты соң? (Ф.Яруллин)

4)Хәзер урман шулкадәр куе иде, безнең юлчыларга аллы-артлы барырга туры килде. (Г.Гобәй)

**А4**.Сөйләм сафлыгына зыян китерә торган сүз кулланылган җөмләне күрсәтегез.

1) Алар үзләренең ишек алларына кайтып кергәндә, кич булган, караңгы төшә башлаган иде инде.

2) Кинәт ишек ачылып китте һәм аннан йомшак тавыш белән Абдулланы чакырып алдылар.

3) Йокыдан уянып җитмәгән Казан өстенә әйтерсең үтә күренмәле өрфия каплаганнар.

4) Чисти шәһәр кешесе булгансың!

**А5.**Әдәби тел нормасына туры килмәгән кушымчалы сүз кулланылган җөмләне күрсәтегез.

1) Иртәгә Сабан туе дигән көнне кем тыныч йоклый ала?

2) Күк күкрәгән тавышлар кайдадыр еракта тынып калдылар.

3)Төш вакытлары җитмәктә, көн үзгәреп китте.

4) Һавага, күбәләк өере шикелле, ап-ак шомырт чәчәкләре тузгып очты.

***Текстны укыгыз һәм А6-А11 нче биремнәрне үтәгез***

1. .... 2) Печән өсте. 3) Яланнардан бал исе килә. 4) Төннәрен яшенле эре яңгырлар ява, иртәләрен җирдән сөттәй ак пар күтәрелә, көндезләрен урман-кырлар өсте ямь-яшел нурланып тора. 5)Мондый чакта табигатьнең аеруча матур <...>сөйкемле булып күренүе гаҗәпмени?

6) ...., биредә әллә ни юк шикелле... 7) Сөзәк кенә кенә күтәрелеп киткән калкулыклар; калкулыклар арасында урыны-урыны белән тар үзәнлекләр; үзәнлекләр уртасыннан борыла-борыла аккан кечкенә инешләр яки карт тирәкләр арасыннан елтырап күренгән буалар; ерактагы сыртлар битендә утрау булып кына утырган яки якыннан гына башланган, ләкин дәвамы каядыр еракка китеп күздән югалган зәңгәрсу урманнар; урман ышыкларында тын гына яткан вак күлләр... 8) Менә шул. ( Ә. Еникидән)

**А6.** Түбәндә бирелгән җөмләләр арасыннан кайсы җөмлә текстның беренче җөмләсе булып урнашырга тиеш?

1) Һәр елны мин җәйне сагынып көтеп алам.

2) Күптән көтелгән вакыт җитте.

3) Җәйге табигатьнең иң пешеп өлгергән чагы.

4) Җәй – ел фасыллары арасында иң матуры.

**А7.**6 нчы җөмләдә бирелгән күп нокталар урынына мәгънә буенча туры килгән сүзне күрсәтегез.

1) чынлап та 2) чөнки 3) әйтерсең 4) бәлки

**А8** 5 нче җөмләдә <...> тамгасы урынына кайсы тыныш билгесе куелырга тиеш?

1) сызык

2) ике нокта

3) өтер

4) нокталы өтер

**А9.**  Җөмләләрнең оештыручы үзәге дөрес билгеләнгән очракны күрсәтегез.

1) яланнардан килә (3 нче җөмлә)

2) күренүе гаҗәпмени (5 нче җөмлә)

3) биредә юк (6 нчы җөмлә)

4) күздән югалган урманнар.(7 нче җөмлә)

**А10.**Текстның 5 нче җөмләсендәге  *табигатьнең*сүзенең басымы кайсы иҗеккә төшә?

1) беренче иҗеккә

2) икенче иҗеккә

3) өченче иҗеккә

4) дүртенче иҗеккә

**А11.**3 нче җөмләнең төрен билгеләгез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**А12** Бәйлек ярдәмендә бәйләнгән сүзтезмәне күрсәтегез.

1) кояш яктысы 2) су өстендә үсә

3) кар кебек ап-ак 4) төнбоекның чәчәге

**А13.** Түбәндә китерелгән җөмләдә аерымланган хәлнең төрен күрсәтегез:

*Хәзер, массаж ясатыр өчен, врач чакыртканыбыз юк.*

1) максат хәле2) шарт хәле3) сәбәп хәле4) күләм хәле

**А14**. Катнаш кушма җөмләне күрсәтегез.

1) Бомба күтәргән куе тузан таралгач, без урамга чыктык. ( И.Гази)

2) Малай үскәч әйт: бәхет эзләп читкә чыкмасын. (М.Хәбибуллин)

3) Бер төркем очып китүгә, икенчеләре килеп төшә, ыгы-зыгы туктаусыз дәвам итә.( И.Гайфуллин)

4) Йортлар кечерәя, ихаталар киңәя башлагач, тар тыкрыкка борылдым.

(М.Юныс)

**А15**. Кире сүз тәртибе кулланылган вариантны күрсәтегез.

1) Үкенечтән сыкрап куяр җаннар...

2) Хөсәен абзый кармаклары янында хозурланып, чүгәләп утырадыр иде.

3) Кояш нурлары шәһәр йортларының тәрәзәләрендә, мәйданнар уртасындагы фонтаннарда чагылып уйный.

4) Яшьләрнең дә заманча көн итәселәре килә.

**А16.** Морфологик принципка буйсынып язылган очракны күрсәтегез.

1) музей; 2)киеренке;

3)мәктәп; 4)11нче сыйныф

**А17**. Мәгънә аеру принцибына буйсынып язылган очракны күрсәтегез.

1)борынгы, тормыш; 2) формула, турист;

3)Айтуган, ай туган; 4) көймә, имән.

**А18.** Сүзләрдә *ъ* билгесе язылган очракны күрсәтегез.

1) вәгаз..., зәгыйф...; 2) көн...як, бер...юлы

3)фел...дшер, ал..бом; 4) ниг...мәт, вәг...дә

**А19.** Ялгызлык исеме (исемнәре) дөрес язылган җөмләне күрсәтегез.

1) Аш бүлмәсе алсу төстә, тәрәзә пәрдәләре дә, диван, кәнәфиләр, идәндәге келәм дә яшькелт төстә.

2) Бер илһам килсә, яза-яза каләмем бетә хәтта.

3) Туктале,  лилияләр чәчәк аткан түгелме соң? Күземә күренәме әллә? - дип уйлап бакчасына чыкты ул.

4) Киң идел рәхәтләнеп ага; июньнең кызу кояшы да да әкрен генә чыгып киләдер иде.

**А*20.*** *Лагерь* сүзенә дөрес кушымча ялганган очракны күрсәтегез.

1)лагеренә; 2) лагерына;

3) лагерена; 4) лагерынә

**А21.** Җөмләләрдә аерып бирелгән сүзләрнең сызыкча аша язылырга тиешле очрагын күрсәтегез.

1) Төлке читлегендә АРЛЫ (БИРЛЕ) йөренә.

2 ) Дымлы, юеш пыялага яңгыр БЕР(ӨЗЛЕКСЕЗ) бәрә дә бәрә.

3) Торналар БИК(БИЕК) күтәрелепочтылар.

4) Алар өсләрендәге АЛ{ЯПКЫЧЛАРЫН), күлмәкләрен салып куеп, астан кигән эш күлмәгеннән калдылар.

**А22**. Дөрес билгеләмәне күрсәтегез.

1)Артыклык дәрәҗәсе ясый торган җайлаштырылган көчәйткеч кисәкчәләр кушылып языла.

2)Артыклык дәрәҗәсе ясый торган җайлаштырылган көчәйткеч кисәкчәләр сызыкча аша языла.

3)Артыклык дәрәҗәсе ясый торган җайлаштырылган көчәйткеч кисәкчәләр аерым языла.

4)Артыклык дәрәҗәсе ясый торган җайлаштырылган көчәйткеч кисәкчәләрнең язылышы төрлечә булырга мөмкин.

**А23**. Җөмләдә <...> тамгасы урынына тыныш билгесенең куелышы дөрес билгеләнгән очракны күрсәтегез:  *Язучы абый аңа шундый эчкерсез бер самимилек белән елмайды ки* <...>*Язилә, яктыра башлап, Камилгә таба борылып утырды.*

1) *Ки*сүзеннән соң ике нокта куела.

2) Биредә бернинди дә тыныш билгесе куелмый.

3)*Ки* сүзеннән соң сызык куела.

4)  *Ки* сүзеннән соң өтер куела.

**А24.** Билгеләмәне дөрес итеп тәмамлагыз:

*Иярчен җөмлә алдан килеп, баш җөмлә мөнәсәбәтле сүз белән башланса, ике арага*

1) сызык куела

2) өтер куела

3) ике нокта куела

4) нокталы өтер куела.

**А25.** Бер генә өтер куелырга тиешле җөмләне күрсәтегез (тыныш билгеләре куелмаган).

1) Балалар үз тормышларын сөйләргә дип әниләре тирәсенә җыелды.

2) Энҗе ишекне бикләгәч тәрәзәгә карады.

3) Кайтканда һичкем уртак сүз башламады.

4 ) Кыз егетне тәүге күрүдә үк мәрхүм әтисенә охшатты.

**А26.**Түбәндәге җөмләдә тыныш билгеләре дөрес куелган очракны күрсәтегез:  *Нәкъ шул минутта(1)ишекне киң ачып(2) Мәрьям абыстайның агасының улы (3) былтыр фронттан баеп кайткан Шәрифулла килеп керә.(Ә.Еники)*

1) (1)өтер, (2) өтер, (3) сызык

2) (1) ике нокта, (2) өтер, (3) өтер

3) (1) өтер, (2) өтер, (3) ике нокта)

4) (1) нокталы өтер, (2) сызык, (3) өтер

**А27**.Билгеләмәне дөрес итеп тәмамлагыз: Хәбәр булып килгән аныкланмыштан соң

1) өтер куела

2) сызык куела

3) нокта куела

4) ике нокта куела

***Текстны укыгыз һәм А28-А30; В1-В8; С1 биремнәрен эшләгез.***

1) Яз көне булды бу хәл. 2)Яланда йөргәндә, очраган бер кыр чәчәген чокып алдым да, кайтып, тәрәзә төбенә гөл итеп утыртып куйдым. 3)Аның өчен бакчамнан иң яхшы туфракны алып кердем, көн саен диярлек су сибеп тора башладым.

4)Юлда кайтканда шиңә төшкән гөлем тиздән сынын турайтып җибәрде, терелеп, яшәреп-яшелләнеп үк китте. 5)Туфрак килеште үзенә – бераздан чәчәк тә атты, тәрәзә төбен бизәп, әллә кайдан янып-балкып тора башлады...

6) Минем шатлыгымның иге-чиге булмады. 7)Гөлемнең чәчәкләрен һәр кергән кешегә сокланып, горурланып күрсәтә идем.

8)Кинәт аңа әллә ни булды да куйды. 9)Берничә көн эчендә таҗларын коеп бетереп, гөлем шиңә башлады. 10) Башта яфрак очлары саргайды, аннары сабагы да, сагыштан зар булган кеше төсле, сыгылып төште...

11)Мин җанымны кая куярга да белмәдем, һаман су сиптем, гөлнең төбен йомшарттым, кояшлырак урынга алып куйдым. 12)Ләкин үсемлеккә болар да файда итмәде.

13)Шунда әниемә дәштем.

14) - Туфрагы килешмәгәндер, улым, туфрагы, туган туфракка

ни җитә! - дип, уйчан гына әйтеп куйды ул.

15) “Кеше <...> табигать баласы” дип юкка гына әйтмиләрдер, күрәсең. 16) Кеше, туган якларыннан аерылып, җиткелеккә ирешсә дә, тулы бәхеткә ия була алмый, үзен һәрчак ятим сизә, моңсулана, боега, шиңә бит... 17)Гөлне урманына илткәндә, шул хакта уйланып бардым.

( Г.Гыйльманнан)

**А28.**Чагыштыру кулланылган җөмләне күрсәтегез.

1. Юлда кайтканда шиңә төшкән гөлем тиздән сынын турайтып җибәрде, терелеп, яшәреп-яшелләнеп үк китте.
2. Башта яфрак очлары саргайды, аннары сабагы да, сагыштан зар булган кеше төсле, сыгылып төште...
3. Мин нишләргә дә белмәдем, һаман су сиптем, гөлнең төбен йомшарттым, кояшлырак урынга алып куйдым
4. Кеше, туган якларыннан аерылып, җиткелеккә ирешсә дә, тулы бәхеткә ия була алмый, үзен һәрчак ятим сизә, моңсулана, боега, шиңә бит... **А29.**Текстта кулланылган фразеологик әйтелмәне күрсәтегез.

1) гөл итеп утыртып куйдым(2 нче җөмлә)

2) сынын турайтып җибәрде (4 нче җөмлә)

3) җанымны кая куярга да белмәдем (11 нче җөмлә)

4) туган туфракка ни җитә (14 нче җөмлә)

**АЗО.**  Текстта сөйләмнең төгәллеге таләбе сакланмаган җөмләне күрсәтегез.

1) Аның өчен бакчамнан иң яхшы туфракны алып кердем, көн саен диярлек су сибеп тора башладым.

2) Туфрак килеште үзенә – бераздан чәчәк тә атты, тәрәзә төбен бизәп, әллә кайдан янып-балкып тора башлады...

3) Минем шатлыгымның иге-чиге булмады.

4) Кеше – табигать баласы” дип юкка гына әйтмиләрдер, күрәсең.

**2 нче елеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында В1‒В8 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый*** |

|  |
| --- |
| ***31–33 нче биремнәргә җавапларны сүзләр белән языгыз*** |

**В1**. 15-17 нче җөмләләрдән кушма сүзне табып, күчереп алыгыз.

**В2.** 1-7 нче җөмләләрдән *сөенечемнең*сүзенең синонимын табып, күчерепалыгыз.

**В3**. 15 нче җөмләдә <...> тамгасы урынына кайсы тыныш билгесе куела?

|  |
| --- |
| ***34‒38 нче биремнәргә җавапларны цифр белән күрсәтегез*** |

**В4.** 13-15 нче җөмләләрдән гарәп теленнән кергән алынма сүз кулланылган җөмләнең санын күрсәтегез.

**В5.** 10-14 нче җөмләләрдән инфинитив кулланылган җөмләнең санынкүрсәтегез.

**В6**. Тексттан тойгылы җөмләнең санын күрсәтегез.

**В7**. 1-10 нчы җөмләләрдән тезмә кушма җөмләнең санын күрсәтегез.

**В8.** 1-4 нче җөмләләрдән сынландыру кулланылган җөмләнең санын күрсәтегез.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз*** |

**39**. Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме **150** сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш нуль балл белән бәяләнә.

Иншаны пөхтә, аңлашылырлык итеп языгыз.

Дөрес җаваплар

1 нче вариант

1 нче өлеш

|  |  |  |  |
| --- | --- | --- | --- |
| Бирем № | Җавап | Бирем № | Җавап |
| А1 | 3 | А16 | 2 |
| А2 | 2 | А17 | 3 |
| А3 | 2 | А18 | 4 |
| А4 | 4 | А19 | 4 |
| А5 | 3 | А20 | 3 |
| А6 | 3 | А21 | 1 |
| А7 | 1 | А22 | 2 |
| А8 | 3 | А23 | 4 |
| А9 | 2 | А24 | 2 |
| А10 | 4 | А25 | 3 |
| А11 | 2 | А26 | 1 |
| А12 | 3 | А27 | 4 |
| А13 | 1 | А28 | 2 |
| А14 | 3 | А29 | 3 |
| А15 | 1 | А30 | 3 |

2 нче өлеш

|  |  |
| --- | --- |
| Бирем № | Җавап |
| В1 | Һәрчак |
| В2 | Шатлыгымның |
| В3 | Сызык |
| В4 | 15 |
| В5 | 11 |
| В6 | 14 |
| В7 | 5,10 |
| В8 | 4 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| **Чыганак:** Гыйльманов Г.Х. Туган туфрак// Тозлы яңгыр ‒ Казан: Татар.кит.нәшр., 1993 – 280-281 б. |

|  |  |
| --- | --- |
| **Төп проблемалар** | **Автор позициясе** |
| Туган туфрактан аерылу | Кеше туган ягыннан аерылса, тулы бәхеткә ирешә алмый |

Бердәм республика имтиханы контроль-бәяләү материалларын Кукмара районы Ядегәр урта гомуми белем бирү мәктәбенең югары квалификацион категорияле татар теле һәм әдәбияты укытучысы Фатыйхова Люция Шархинур кызы әзерләде.